Diari Oficial de la Generalitat Valenciana


Sumari del DOGV 5888, del 07-11-2008 (2008/12077)

RESOLUCIÓ de 25 de setembre de 2008, del conseller de Medi Ambient, Aigua, Urbanisme i Habitatge, de les sol·licituds de subvenció gestionades per la Direcció General del Paisatge destinades a la redacció i tramitació d'instruments de paisatge denominats programes de paisatge convocades per l'Ordre de 19 de desembre de 2007, de la Conselleria de Medi Ambient, Aigua, Urbanisme i Habitatge.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5888

Data del DOGV
:   07-11-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/12737


Data del document
:   25-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * reglamentació urbanística
    * gestió de l'espai
    * suport econòmic
    * protecció del paisatge
    * administració local
    * ajuda pública

RESOLUCIÓ de 25 de setembre de 2008, del conseller de Medi Ambient, Aigua, Urbanisme i Habitatge, de les sol·licituds de subvenció gestionades per la Direcció General del Paisatge destinades a la redacció i tramitació d'instruments de paisatge denominats programes de paisatge convocades per l'Ordre de 19 de desembre de 2007, de la Conselleria de Medi Ambient, Aigua, Urbanisme i Habitatge. [2008/12149]  
Antecedents  
Per Ordre de 19 de desembre de 2007, de la Conselleria de Medi Ambient, Aigua, Urbanisme i Habitatge (DOCV núm. 5688, de data 25 de gener de 2008), s'aproven les bases reguladores de les subvencions per a la redacció d'instruments de paisatge, denominats programes de paisatge als municipis de la Comunitat Valenciana i es convoquen les ajudes gestionades per la Direcció General del Paisatge, per a l'exercici 2008.  
A la data de finalització de presentació de sol·licituds (10 de març de 2008), un total de 104 municipis havien presentar documentació per a acollir-se a l'ordre esmentada. Alguns d'aquests han sol·licitat ajuda per a la redacció de diversos programes de paisatge.  
D'acord amb el que disposa la base vuitena de l'ordre esmentada, es van realitzar requeriments a diversos municipis perquè completaren la documentació aportada.   
En data 2 de juliol de 2008 es va formular la proposta de resolució provisional, segons estableix la base desena de l'ordre esmentada, Ordre de 19 de desembre de 2007. Després del termini de deu dies per a la presentació d'al·legacions, d'acord amb el que estableix l'apartat quatre de la base deu de l'ordre esmentada, i estimades i analitzades aquestes, es resol definitivament la proposta relativa a aquesta convocatòria.   
Criteris de valoració  
Conclòs el termini per a esmenar els requeriments efectuats, s'han de valorar les sol·licituds d'acord amb els criteris de valoració que figuren en la base deu, apartat 5, per ordre de prioritat, i que són els següents:  
- El desenvolupament d'actuacions de millora i posada en valor dels valors paisatgístics en els nuclis urbans.  
- La realització de corredors verds urbans o naturals de connexió, per a la creació d'una infraestructura verda.  
- La realització d'actuacions de millora en zones amb pèrdua notòria dels valors paisatgístics  
- Les necessitats reals i justificades d'oportunitat en la posterior execució i desenvolupament del programa de paisatge.  
Atenent a aquests criteris s'han establit unes puntuacions que s'han d'atorgar, atés que hi ha un ordre de prioritat, per a poder homogeneïtzar i objectivar la baremació, els quals són els següents:  
- Al criteri de desenvolupament d'actuacions de millora i posada en valor dels valors paisatgístics en els nuclis urbans, s'atorguen 85 punts.  
- Al criteri de realització de corredors verds urbans o naturals de connexió, per a la creació d'una infraestructura verda, s'han atorgat 80 punts.  
- Al criteri de realització d'actuacions de millora a zones amb pèrdua notòria dels valors paisatgístics, s'atorguen 75 punts.  
- El criteri de les necessitats reals i justificades d'oportunitat en la posterior execució i el desenvolupament del programa de paisatge se sumarà a la puntuació dels criteris anteriors, atorgant de 0 a 35 punts de la manera següent:  
1. Descripció dels problemes detectats, objectius que es plantegen i proposta de l'àmbit d'actuació, fins a 3,5 punts, amb el detall següent:  
a) Si en la memòria presentada no es descriu cap problema: 0 punts  
b) Si en la memòria presentada no es desenvolupen tots els problemes: 2,5 punts  
c) Si en la memòria presentada es desenvolupen tots els problemes: 3,5 punts  
2. Justificació de l'oportunitat del desenvolupament del programa de paisatge proposat i de la seua adequació als fins establits, fins a un màxim de 10,5 punts, amb el detall següent:  
a) Si no es justifica en la memòria l'actuació com a programa de paisatge, o s'efectua d'una manera molt breu: 0 punts  
b) Si no està justificada de forma completa l'actuació com a programa de paisatge: 7,5 punts  
c) Si es justifica d'una manera completa i detallada l'actuació com a programa de paisatge: 10,5 punts  
3. Relació i descripció de totes les actuacions o projectes concrets que desenvoluparan en el programa i que s'han de contenir en la memòria, fins a un màxim de 10,5 punts amb el detall següent:  
a) Si no figura cap actuació en la memòria: 0 punts  
b) Si només figura una llista d'actuacions sense descriure-les: 7,5 punts  
c) Si figuren de forma completa les actuacions esmentades: 10,5 punts   
4. Documentació gràfica de l'àmbit d'actuació i el seu entorn que incloga tant la descripció de la situació existent, com la de la prevista amb l'execució i posterior desenvolupament del programa de paisatge, aportant plànols de planta, seccions, fotografies, fotomuntatges i tota aquella documentació que s'estime necessària per a la descripció de les actuacions proposades, fins a un màxim de 7 punts amb el detall següent:  
a) Si no figura cap documentació: 0 punts  
b) Si únicament figura la localització física de l'actuació: 2 punts  
c) b Si figura una informació detallada de la situació actual amb fotografies, plànols: 4,5 punts  
d) Si la documentació es troba completa, amb informació detallada sobre la situació actual i les millores previstes: 7 punts  
5. Cronograma global de les actuacions amb el cost i el finançament d'aquestes, de manera que s'assegure la viabilitat econòmica i temporal del programa proposat, fins a un màxim de 3,5 punts amb el detall següent:  
a) Si no consta el cronograma: 0 punts  
b) Si consta d'una manera genèrica, sense desenvolupar: 2,5 punts  
c) Si el cronograma consta de forma completa: 3,5 punts  
Valoració  
Segons disposa l'Ordre de 19 de desembre de 2007, de la Conselleria de Medi Ambient, Aigua, Urbanisme i Habitatge, per la qual s'aproven les bases reguladores de les subvencions per a la redacció d'instruments de paisatge, denominats programes de paisatge als municipis de la Comunitat Valenciana i es convoquen les ajudes per a l'exercici 2008 gestionades per la Direcció General del Paisatge, per a l'exercici 2008, article 2, l'import global màxim de finançament de les ajudes és de 500.000,00 euros.  
Tal com disposa la base quarta, l'ajuda que ha de rebre cada entitat local serà fins al 100% de l'import global dels honoraris tècnics de redacció del document excloent l'IVA, el qual no serà objecte de subvenció.  
Atés que les sol·licituds presentades superen l'import global màxim de finançament de les ajudes, s'ha procedit a:  
1r. Verificar les sol·licituds efectuades, ajustant la quantitat subvencionable al màxim establit per l'ordre.  
2n. Baremar les sol·licituds per aplicació de la puntuació explicitada anteriorment.  
3r. Seleccionar, per ordre de puntuació, les subvencions que es poden concedir dins de la disponibilitat pressupostària, és a dir, 500.000,00 euros. Atés que de conformitat amb la base quarta l'ajuda serà «fins a» 100%, per a poder arribar a un nombre més gran de municipis s'han fixat diversos percentatges amb caràcter general sota els supòsits següents, i arribant a un màxim de 10.000 euros:  
a) En aquells municipis en què els honoraris sol·licitats no superen la quantitat de 10.000 euros, l'ajuda serà del 100%.  
b) En aquells municipis en què els honoraris sol·licitats supere la quantitat de 10.000 euros, però siga inferior a 25.000 euros, l'ajuda serà del 50%.  
c) En aquells municipis en què els honoraris sol·licitats supere la quantitat de 25.000 euros, però siga inferior a 50.000 euros, l'ajuda serà del 20%.  
d) En aquells municipis en què els honoraris sol·licitats superen la quantitat de 50.000 euros, l'ajuda serà del 10%.  
Revisades les diferents al·legacions aportades en aquest Servei, s'han incorporat com a subvencionables els programes presentats pels municipis de Parcent i Banyeres de Mariola. Així mateix, s'han detret els programes presentats pels municipis del Villar, Vallada i el Poble Nou de Benitatxell per haver renunciat a la subvenció.  
A fi de concedir la totalitat de la disponibilitat pressupostària, s'augmentarà la quantitat subvencionada, fins a esgotar la resta existent, sempre que aquesta no supere el 100% dels honoraris comprovats, ni el límit superior establit.  
Resolc  
Segons els criteris de valoració i la baremació exposada es proposen els municipis que figuren en l'annex 2 com a beneficiaris de la subvenció, pels imports que en aquest annex s'expliciten, i que pugen a un total de 500.000,00 euros.  
Annex 1  
Sol·licituds desestimades  
Sent :  
- Incompleta: falta de presentació de la documentació requerida en el termini legalment establit   
- No és objecte: la sol·licitud presentada no s'ajusta a fi de la convocatòria d'ajudes: redacció i tramitació d'instruments de paisatge denominats programes de paisatge, conforme l'article 1 de l'Ordre de 19 de desembre de 2007, per la qual s'aproven les bases reguladores de les subvencions per a la redacció d'instruments de paisatge als municipis de la Comunitat Valenciana i es convoquen les ajudes per a l'exercici 2008.  
- Fora de termini: la sol·licitud s'ha presentat fora del termini legalment establit.  
- Renúncia: el municipi ha presentat una sol·licitud renunciant a la subvenció.   
Província Entitat local Documentació  
   
Alacant Alacant no és objecte  
Alacant Beneixama no vàlida  
Alacant Castell de Castells no és objecte  
Alacant Dolores no és objecte  
Alacant el Poble Nou de Benitatxell renuncia  
Alacant el Ràfol d'Almúnia no és objecte  
Alacant Salinas no vàlida  
Alacant Sax no és objecte  
Castelló Aín no és objecte  
Castelló Artana no vàlida  
Castelló Benlloch incompleta  
Castelló Benasal incompleta  
Castelló Castellfort no és objecte  
Castelló Castellnovo no és objecte  
Castelló Sarratella no vàlida  
Castelló Morella incompleta  
Castelló Viver no és objecte  
València Aras de los Olmos no vàlida  
València Bolbaite incompleta  
València Castelló de Rugat no vàlida  
València Domeño no vàlida  
Annex núm. 2  
municipis beneficiaris  
València el Villar renuncia  
València Fortaleny incompleta  
València Gestalgar no és objecte  
València l'Alqueria de la Comtessa incompleta  
València Loriguilla no vàlida  
València Rafelcofer no és objecte  
València Vallada renuncia  
València Villalonga incompleta  
València Chelva incompleta  
València Xeresa no és objecte  
València Chiva incompleta  
   
\* \* \* \* \* \* \* \* \* \* \* \* \* \* \* \* \* \*  
Anexo nº 2  
Municipios beneficiarios  
  
Contra aquesta ordre, la qual posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la notificació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició, davant del conseller de Medi Ambient, Aigua, Urbanisme i Habitatge, en un termini d'un mes des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.   
València, 25 de setembre de 2008.- El conseller de Medi Ambient, Aigua, Urbanisme i Habitatge: José Ramón García Antón.